
	Lietuvos Respublikos socialinės apsaugos ir darbo ministerijai

Kopija
Lietuvos Respublikos Seimo Peticijų komisijai

	DĖL NUOMONĖS PATEIKIMO



Lietuvos Respublikos švietimo, mokslo ir sporto ministerija (toliau – Ministerija) gavo 2025 m. vasario 13 d. Lietuvos Respublikos Seimo Peticijų komisijos (toliau – Komisija) raštą Nr. S-2025-808 „Dėl nuomonės pateikimo“ (toliau – Raštas), kuriame nurodoma, kad Lietuvos Respublikos Seimo Peticijų komisija 2025 m. sausio 22 d. posėdyje svarstė Teodoro Ismailovo kreipimąsi dėl Lietuvos Respublikos vaiko teisių apsaugos pagrindų įstatymo 30 straipsnio 1 dalies pakeitimo ir priėmė sprendimą pripažinti kreipimąsi peticija (toliau – Peticija) bei priėmė sprendimą nagrinėti Peticiją.
Ministerija, susipažinusi su Peticijos turiniu, pastebi, kad pagal kompetenciją negali spręsti Peticijoje išdėstytų klausimų, kadangi Vaiko teisių apsaugos pagrindų įstatymo aiškinimas nėra Ministerijos kompetencija. 
Vadovaudamasi Lietuvos Respublikos viešojo administravimo įstatymo 1 straipsnio 4 dalimi ir atsižvelgdama į Rašto turinį, Ministerija prašo Lietuvos Respublikos socialinės apsaugos ir darbo ministerijos pateikti Lietuvos Respublikos Seimo Peticijų komisijai nuomonę dėl Peticijoje pateiktų siūlymų.
Prašome informuoti Ministeriją apie priimtus sprendimus.
PRIDEDAMA: 
1. Raštas, 1 lapas.
2. Peticija, 2 lapai.


	Švietimo, mokslo ir sporto viceministras
	      Jonas Petkevičius

